stanford-oval/wikipedia huggingface dataset:
ทรงลูกบาศก์ปลายตัด

ทรงลูกบาศก์ปลายตัด
ทรงลูกบาศก์ปลายตัด หรือ ทรงหกหน้าปลายตัด (อังกฤษ: truncated cube/hexahedron) เป็นทรงหลายหน้า (polyhedron) ที่ประกอบด้วยหน้ารูปแปดเหลี่ยมปรกติ 6 หน้า และหน้ารูปสามเหลี่ยมด้านเท่า 8 หน้า รวม 14 หน้า มี 24 จุดยอด 36 ขอบ และเป็นหนึ่งในทรงตันอาร์คิมิดีส (Archimedean solid) รูปทรงนี้เกิดจากการนำทรงลูกบาศก์ (cube) มาตัดปลายที่จุดยอดทั้ง 8 จุด ให้หน้ารูปสี่เหลี่ยมจัตุรัสกลายเป็นรูปแปดเหลี่ยม และหน้าที่ตัดนั้นก็จะเป็นรูปสามเหลี่ยม
พื้นที่ผิวและปริมาตร

พื้นที่ผิว A และปริมาตร V ของทรงลูกบาศก์ปลายตัด ที่มีความยาวขอบทุกด้านเท่ากับ a สามารถคำนวณได้ดังนี้
พิกัดคาร์ทีเซียน

พิกัดคาร์ทีเซียนของจุดยอดของทรงลูกบาศก์ปลายตัด สามารถกำหนดพิกัดได้ดังนี้
เมื่อ ξ = √2 - 1
แหล่งข้อมูลอื่น

เอริก ดับเบิลยู. ไวส์สไตน์, "Truncated cube" จากแมทเวิลด์.
The Uniform Polyhedra
Virtual Reality Polyhedra The Encyclopedia of Polyhedra
ทรงลูกบาศก์ปลายตัดที่คลี่ออก
ทรงสิบสองหน้าปลายตัดเมทาไบออกเมนต์

ทรงสิบสองหน้าปลายตัดเมทาไบออกเมนต์
ทรงสิบสองหน้าปลายตัดเมทาไบออกเมนต์ (อังกฤษ: metabiaugmented truncated dodecahedron) เป็นทรงหลายหน้า (polyhedron) ที่เกิดจากการนำทรงสิบสองหน้าปลายตัด (truncated dodecahedron) มาประกอบคิวโพลาห้าเหลี่ยม (pentagonal cupola: J5) สองอันบนหน้ารูปสิบเหลี่ยมที่ไม่อยู่ติดกันหรือตรงข้ามกัน ซึ่งหน้ารูปสามเหลี่ยมบนด้านข้างพิวโพลาไม่อยู่ติดกับหน้ารูปสามเหลี่ยมของทรงสิบสองหน้าปลายตัด รูปทรงนี้มีหน้ารูปสามเหลี่ยมด้านเท่า 30 หน้า หน้ารูปสี่เหลี่ยมจัตุรัส 10 หน้า หน้ารูปห้าเหลี่ยมปรกติ 2 หน้า และหน้ารูปสิบเหลี่ยมปรกติ 10 หน้า รวม 52 หน้า มี 70 จุดยอด 120 ขอบ และเป็นทรงตันจอห์นสันหมายเลข 70 (Johnson solid: J70)
ดูเพิ่ม

ทรงสิบสองหน้าปลายตัดพาราไบออกเมนต์ (parabiaugmented truncated dodecahedron: J69)
ทรงสิบสองหน้าปลายตัดไทรออกเมนต์ (triaugmented truncated dodecahedron: J71)
แหล่งข้อมูลอื่น

เอริก ดับเบิลยู. ไวส์สไตน์, "Metabiaugmented truncated dodecahedron" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
ถุงน้ำดี

| ถุงน้ำดี (Gallbladder) |
| --- | --- |
ถุงน้ำดี คือ หมายเลข 5
ถุงน้ำดีและอวัยวะใกล้เคียง
รายละเอียด
คัพภกรรม: Foregut
ระบบ: ระบบทางเดินอาหาร
หลอดเลือดแดง: หลอดเลือดแดงถุงน้ำดี
หลอดเลือดดำ: หลอดเลือดดำถุงน้ำดี
ประสาท: ปมประสาทซิลิแอค, เส้นประสาทเวกัส
ตัวระบุ
ภาษาละติน: Vesica biliaris
MeSH: D005704
TA98: A05.8.02.001
TA2: 3081
FMA: 7202
อภิธานศัพท์กายวิภาคศาสตร์[แก้ไขบนวิกิสนเทศ]
โครงสร้างของถุงน้ำดีและระบบท่อน้ำดี
ถุงน้ำดี (อังกฤษ: Gallbladder) เป็นอวัยวะในช่องท้องที่ทำหน้าที่ในการเก็บสะสมน้ำดี (bile) เพื่อช่วยในการย่อยอาหาร โดยจะมีโครงสร้างที่ติดต่อกับตับซึ่งเป็นอวัยวะที่ผลิตน้ำดี และลำไส้เล็กตอนต้น ซึ่งเป็นบริเวณที่มีการปล่อยน้ำดีออกสู่ทางเดินอาหาร
กายวิภาคศาสตร์

ถุงน้ำดีจะวางตัวอยู่ทางพื้นผิวด้านหน้าของตับ โดยทั่วไปจะมีความยาวประมาณ 7-10 เซนติเมตร และมีสีเขียวคล้ำซึ่งเป็นสีของน้ำดีที่เก็บสะสมอยู่ภายใน ถุงน้ำดีจะมีทางติดต่อกับตับและลำไส้เล็กตอนต้นโดยระบบท่อน้ำดี (biliary tract) โดยจะมีท่อถุงน้ำดี (cystic duct) เป็นท่อที่ต่อออกมาโดยตรงจากถุงน้ำดี ซึ่งจะไปเชื่อมต่อกับท่อน้ำดีใหญ่ในตับ (common hepatic duct) เพื่อรวมเป็นท่อน้ำดีใหญ่ (common bile duct) ซึ่งท่อน้ำดีใหญ่นี้จะไปเชื่อมรวมกับท่อตับอ่อน (pancreatic duct) แล้วเปิดออกสู่รูเปิดขนาดใหญ่ในลำไส้เล็กตอนต้น ซึ่งเรียกว่า เมเจอร์ ดูโอดีนัล แอมพูลา (major duodenal ampulla)
กายวิภาคศาสตร์ > ระบบไหลเวียนเลือดของถุงน้ำดี

หลอดเลือดแดงที่นำเลือดออกซิเจนสูงมาเลี้ยงถุงน้ำดี คือหลอดเลือดแดงถุงน้ำดี (cystic artery) ซึ่งเป็นแขนงหนึ่งของหลอดเลือดแดงตับ ส่วนหลอดเลือดดำที่นำเลือดออกจากถุงน้ำดีคือ หลอดเลือดดำถุงน้ำดี (cystic vein) ซึ่งจะเทเข้าสู่หลอดเลือดดำพอร์ทัลต่อไป นอกจากนี้ ทั้งหลอดเลือดแดงและหลอดเลือดดำของถุงน้ำดีจะวางตัวขนานไปกับท่อถุงน้ำดีอีกด้วย
กายวิภาคศาสตร์ > เส้นประสาท

ถุงน้ำดีจะถูกควบคุมโดยการทำงานของระบบประสาทอัตโนมัติ โดยมีเส้นประสาทเวกัส (vagus nerve) และปมประสาทซิลิแอค (celiac ganglion) ที่อยู่ในช่องท้อง เป็นโครงสร้างจากระบบประสาทที่มาเลี้ยง
หน้าที่การทำงาน

ถุงน้ำดีมีหน้าที่ในการเก็บสะสมน้ำดีได้ประมาณ 50 มิลลิลิตร (1.7 ออนซ์) โดยการหลั่งของน้ำดีจะถูกกระตุ้นเมื่ออาหารที่มีไขมันเป็นส่วนประกอบถูกลำเลียงเข้ามาในลำไส้เล็ก ซึ่งจะทำให้มีการหลั่งของฮอร์โมนคอลิซิสโทไคนิน (cholecystokinin) ทำให้มีการหลั่งน้ำดีออกมา นอกจากนี้ ถุงน้ำดียังมีหน้าที่ในการทำให้น้ำดีที่ผลิตจากตับมีความเข้มข้นมากขึ้น ซึ่งอาศัยการดูดซึมน้ำโดยเซลล์เยื่อบุผิวของถุงน้ำดี
โรคของถุงน้ำดี

นิ่วในถุงน้ำดี (gallstone หรือ cholelithiasis) เป็นโรคของถุงน้ำดีที่พบได้บ่อย โดยที่นิ่วในถุงน้ำดีเกิดจากการตกผลึกของคอเลสเตอรอล เลซิทิน และกรดน้ำดี ซึ่งเป็นองค์ประกอบหลักของน้ำดี เมื่อนิ่วผ่านลงมาในท่อน้ำดีก็จะทำให้เกิดการปวดท้อง โดยเฉพาะในช่วงระหว่างมื้ออาหาร ในกรณีที่ก้อนนิ่วไปอุดตันส่วนใดส่วนหนึ่งของระบบท่อน้ำดี จะทำให้เกิดอาการปวดบิดรุนแรง ที่เรียกว่า ไบเลียรี่ โคลิค (biliary colic) ซึ่งต้องนำส่งโรงพยาบาลทันที ผู้ป่วยที่มีนิ่วในถุงน้ำดียังมีอาการดีซ่าน และอาจเกิดความผิดปกติของตับอีกด้วย
ถุงน้ำดีอักเสบ (cholecystitis) เป็นอาการอักเสบที่เกิดขึ้นในถุงน้ำดีและทำให้เกิดอาการปวดท้อง โดยส่วนใหญ่จะเกิดจากการมีนิ่วในถุงน้ำดีจนเกิดการติดเชื้อแบคทีเรียที่บริเวณนั้น
มะเร็งถุงน้ำดี (cancer of gallbladder) เป็นโรคที่พบได้ไม่มาก แต่อันตรายถึงชีวิต โดยมักจะมีสาเหตุมาจากนิ่วในถุงน้ำดี การบริโภคแอลกอฮอล์มากๆ หรือโรคอ้วน ผู้ป่วยจะมีอาการของดีซ่าน น้ำหนักลด มีน้ำคั่งในช่องท้อง และมีโอกาสเสียชีวิตสูงมากแม้ว่าจะทำการรักษาโดยการผ่าตัด
ทรงสิบสองหน้าพาราไบออกเมนต์

ทรงสิบสองหน้าพาราไบออกเมนต์
ทรงสิบสองหน้าพาราไบออกเมนต์ (อังกฤษ: parabiaugmented dodecahedron) เป็นทรงหลายหน้า (polyhedron) ที่เกิดจากการนำทรงสิบสองหน้าปรกติ (regular dodecahedron) มาประกอบกับพีระมิดห้าเหลี่ยม (pentagonal pyramid: J2) สองอันบนหน้าของทรงสิบสองหน้านั้น ซึ่งเป็นหน้าที่อยู่ตรงข้ามกัน รูปทรงนี้มีหน้ารูปสามเหลี่ยมด้านเท่า 10 หน้า และหน้ารูปห้าเหลี่ยมปรกติ 10 หน้า รวม 20 หน้า มี 22 จุดยอด 40 ขอบ และเป็นทรงตันจอห์นสันหมายเลข 59 (Johnson solid: J59)
ดูเพิ่ม

ลำดับทรงตันจอห์นสัน
ทรงสิบสองหน้าออกเมนต์ (augmented dodecahedron: J58)
ทรงสิบสองหน้าเมทาไบออกเมนต์ (metabiaugmented dodecahedron: J60)
แหล่งข้อมูลอื่น

เอริก ดับเบิลยู. ไวส์สไตน์, "Parabiaugmented dodecahedron" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
ทรงเจ็ดหน้า

ทรงเจ็ดหน้า (อังกฤษ: heptahedron, พหูพจน์: -dra) เป็นคำทั่วไปที่ใช้เรียกทรงหลายหน้า (polyhedron) ที่มี 7 หน้า ทรงเจ็ดหน้าอาจเป็นรูปทรงที่สมมาตรหรือไม่สมมาตรก็ได้ ตัวอย่างทรงเจ็ดหน้าที่สามารถเป็นไปได้ เช่น
พีระมิดหกเหลี่ยม (hexagonal pyramid)
ปริซึมห้าเหลี่ยม (pentagonal prism)
พีระมิดสามเหลี่ยมอีลองเกต (elongated triangular pyramid)
เททราเฮมิเฮกซาฮีดรอน (tetrahemihexahedron)
แหล่งข้อมูลอื่น

Polyhedra with 4-7 Faces เก็บถาวร 2006-09-04 ที่ เวย์แบ็กแมชชีน by Steven Dutch
ทรงลูกบาศก์

ทรงลูกบาศก์
ทรงลูกบาศก์ (อังกฤษ: cube) เป็นทรงหลายหน้า (polyhedron) ที่ประกอบด้วยหน้ารูปสี่เหลี่ยมจัตุรัสทั้ง 6 หน้า โดยแต่ละจุดยอด (vertex) จะล้อมรอบด้วยหน้ารูปสี่เหลี่ยมเป็นจำนวน 3 หน้าทุกจุด ทรงนี้มี 8 จุดยอดมุม 12 ขอบ และเป็นหนึ่งในทรงตันเพลโต (Platonic solid) ทรงลูกบาศก์เป็นทรงหลายหน้าที่คู่กันกับทรงแปดหน้า มีสมมาตรแบบทรงลูกบาศก์ (หรือเรียกว่าสมมาตรแบบทรงแปดหน้า Oh) ทรงลูกบาศก์คือรูปทรงไฮเพอร์คิวบ์ (hypercube) ที่อยู่บนสามมิติ
ทรงลูกบาศก์สามารถเรียกได้ในชื่ออื่น ๆ เช่น ทรงสี่เหลี่ยมจัตุรัส, ปริซึมสี่เหลี่ยมจัตุรัส, ทรงหกหน้าปรกติ (regular hexahedron), เทรปโซฮีดรอนสามเหลี่ยม (trigonal trapezohedron) เป็นต้น
พิกัดคาร์ทีเซียน

สำหรับทรงลูกบาศก์ที่มีจุดศูนย์กลางอยู่ที่จุดกำเนิด โดยขอบทั้งหมดขนานกับแกนและมีความยาวด้านละ 2 หน่วย พิกัดคาร์ทีเซียนของจุดยอดทั้งหมดคือ
ซึ่งเนื้อในของทรงลูกบาศก์ประกอบด้วยจุดทุกจุด (x0, x1, x2) ที่ −1 < xi < 1
สูตรคำนวณ

สำหรับทรงลูกบาศก์ที่มีด้านยาวด้านละ a หน่วย
| --- | --- |
พื้นที่ผิว (A):  6a^{2}\,\!
ปริมาตร (V):  a^{3}\,\!
รัศมีของทรงกลมภายนอก:  {\frac {{\sqrt {3}}a}{2}}
รัศมีของทรงกลมที่สัมผัสกับขอบ:  {\frac {a}{\sqrt {2}}}
รัศมีของทรงกลมภายใน:  {\frac {a}{2}}
และเนื่องจากปริมาตรของทรงลูกบาศก์มีค่าเท่ากับกำลังสามของด้านหนึ่งด้าน a×a×a ดังนั้นค่ากำลังสามของจำนวนใด ๆ จึงถูกเรียกอีกชื่อหนึ่งว่า cube ในภาษาอังกฤษ ทำนองเดียวกับ square ที่ใช้เรียกแทนกำลังสอง
ทรงลูกบาศก์เป็นทรงสี่เหลี่ยมมุมฉากที่มีปริมาตรมากที่สุด เมื่อเทียบกับทรงสี่เหลี่ยมมุมฉากอื่น ๆ ที่มีพื้นที่ผิวเท่ากัน หรือเมื่อมีความยาวของด้านรวมทั้งหมดเท่ากัน (กว้าง+ยาว+สูง)
ดูเพิ่ม

ลูกเต๋า
ทรงสี่เหลี่ยมมุมฉาก (cuboid)
ทรงสี่เหลี่ยมขนมเปียกปูน (rhombohedron)
ถังรีไซเคิล (วินโดวส์)

บทความนี้เกี่ยวกับเครื่องมือของไมโครซอฟท์ วินโดวส์ สำหรับในทางคอมพิวเตอร์ทั่วไป ดูที่ ถังรีไซเคิล (คอมพิวเตอร์)
ภายในระบบปฏิบัติการ ไมโครซอฟท์ วินโดวส์ ถังรีไซเคิล (อังกฤษ: Recycle Bin) เป็นที่เก็บที่สุดท้ายของไฟล์ที่ถูกสั่งลบ ก่อนการลบอย่างถาวรจากอุปกรณ์เก็บข้อมูล
ทั่วไป

ไมโครซอฟท์ได้เพิ่มถังรีไซเคิลเข้าสู่ระบบปฏิบัติการครั้งแรกในวินโดวส์ 95 จุดประสงค์ของถังรีไซเคิลคือเพื่อใช้เป็นที่เก็บชั่วคราวของไฟล์ที่ถูกสั่งลบ ซึ่งทั้งโดยตั้งใจและไม่ตั้งใจ ผู้ใช้สามารถเรียกดูไฟล์ที่เก็บอยู่ในถังรีไซเคิลก่อนตัดสินใจลบอย่างถาวร ซึ่งก่อนหน้านั้น ในวินโดวส์รุ่นก่อนและเอ็มเอสดอส วิธี undelete เป็นหนทางเดียวที่จะสามารถกู้คืนไฟล์ที่ถูกลบโดยไม่ตั้งใจ ถังรีไซเคิลไม่เป็นเพียงแค่แหล่งรวบรวมไฟล์ที่ถูกลบ แต่ยังมีข้อมูลของวันเวลาที่ถูกลบ และตำแหน่งดั้งเดิมของไฟล์เหล่านั้นอีกด้วย ถังรีไซเคิลสามารถเข้าถึงได้ในวินโดวส์เอกซ์พลอเรอร์เหมือนการเปิดโฟลเดอร์ทั่วไป ไฟล์ต่าง ๆ ในถังรีไซเคิลจะแสดงคล้ายกับรายการไฟล์ทั่วไป ไฟล์จะถูกเอาออกจากถังรีไซเคิลเมื่อสั่งให้กู้คืน หรือลบทิ้งอย่างถาวร อย่างใดอย่างหนึ่ง
ลักษณะไอคอนของถังรีไซเคิลเป็นตัวบ่งบอกว่ามีรายการไฟล์อยู่ในนั้นหรือไม่ ถ้าหากถังรีไซเคิลว่างเปล่า ไอคอนจะแสดงเป็นรูปถังที่ว่างเปล่า ในทางตรงข้ามหากมีรายการไฟล์ในถังรีไซเคิล ไอคอนจะแสดงเป็นรูปถังที่เต็มไปด้วยก้อนกระดาษหรือขยะ
ก่อนที่จะมาเป็นวินโดวส์วิสตา ความจุเริ่มต้นของถังรีไซเคิลจะเท่ากับเนื้อที่ 10% ของฮาร์ดดิสก์ไดรฟ์ที่ตั้งอยู่ ตัวอย่างเช่น ไดรฟ์หนึ่งมีเนื้อที่ทั้งหมด 20 จิกะไบต์ ถังรีไซเคิลจะสามารถรองรับไฟล์ได้มากที่สุด 2 จิกะไบต์ เมื่อเนื้อที่ของถังรีไซเคิลเต็ม ไฟล์ที่เก่าที่สุดจะถูกลบออกแล้วจากนั้นไฟล์ใหม่จะเข้าไปแทนที่ หากไฟล์มีขนาดใหญ่เกินว่าจะเก็บในถังรีไซเคิล ระบบจะถามผู้ใช้ว่าให้ลบไฟล์ดังกล่าวอย่างถาวรหรือไม่ อย่างไรก็ตาม เนื้อที่ที่มากที่สุดของถังรีไซเคิลคือไม่เกิน 4 จิกะไบต์สำหรับทุกรุ่นของวินโดวส์ยกเว้นวิสตา สำหรับวิสตา ไดรฟ์ที่มีเนื้อที่มากกว่า 40 จิกะไบต์ เนื้อที่ของถังรีไซเคิลคือ 4 จิกะไบต์บวกด้วย 5% ของความจุที่มากกว่า 40 จิกะไบต์
ตำแหน่งที่เก็บ

ตำแหน่งที่แท้จริงของถังรีไซเคิล แปรเปลี่ยนไปตามระบบปฏิบัติการและระบบไฟล์ที่ใช้ ระบบไฟล์แบบ FAT (โดยทั่วไปคือวินโดวส์ 98 หรือเก่ากว่า) ถังรีไซเคิลจะอยู่ที่ X:\RECYCLED ส่วนระบบไฟล์แบบ NTFS (วินโดวส์ 2000, เอกซ์พี, เอ็นที) จะเก็บไว้ที่ X:\RECYCLER ยกเว้นวินโดวส์วิสตาจะเก็บไฟล์ที่ X:\$Recycle.Bin โดยที่ X หมายถึงชื่อไดรฟ์นั้น ๆ
ถังรีไซเคิลสามารถเข้าถึงได้จากเดสก์ทอปหรือวินโดวส์เอกซ์พลอเรอร์ ซึ่งถังรีไซเคิลที่เข้าถึงผ่านเดสก์ทอปจะมีตัวเลือกและข้อมูลต่าง ๆ มากกว่าที่ปรากฏในเอกซ์พลอเรอร์ ในขณะที่เอกซ์พลอเรอร์จะเห็นได้จากตำแหน่งที่เก็บเท่านั้น ในระบบไฟล์แบบ NTFS ผู้ใช้คนหนึ่งจะไม่สามารถลบไฟล์ในถังรีไซเคิลของผู้ใช้คนอื่นได้ ในกรณีที่คอมพิวเตอร์เครื่องนั้นมีบัญชีผู้ใช้มากกว่าหนึ่งบัญชี
ไฟล์ต่าง ๆ เมื่อสั่งให้ลบจะถูกย้ายไปไว้ที่ตำแหน่งดังกล่าว และเปลี่ยนชื่อเป็น D<ไดรฟ์><หมายเลข>.<สกุลไฟล์เดิม> เช่น Dc12.txt หลังจากนั้นไฟล์ชื่อ info2 (หรือ info ในวินโดวส์ 95) ซึ่งเป็นไฟล์ที่ซ่อนไว้ จะเก็บชื่อและตำแหน่งดั้งเดิมของไฟล์ที่ถูกลบ เมื่อผู้ใช้เปิดดูถังรีไซเคิล รายการไฟล์จะถูกแสดงในชื่อเดิมของมันพร้อมตำแหน่งที่เคยอยู่ และเมื่อสั่งให้ "กู้คืน" ไฟล์หนึ่งขึ้นมา ไฟล์ที่เลือกจะกลับไปยังตำแหน่งเดิมและเปลี่ยนเป็นชื่อเดิม เมื่อไฟล์ต่าง ๆ ในถังรีไซเคิลถูก "ล้างทิ้ง" จะส่งผลให้ดัชนีไฟล์ถูกลบออกไปจากสารบบ แต่ข้อมูลจริงก็ยังบันทึกอยู่ที่เดิม (ด้วยเหตุนี้จึงมีโปรแกรมกู้คืนไฟล์ที่ถูกล้างทิ้งไปแล้ว)
วิธีการลบไฟล์

เราสามารถย้ายไฟล์ต่าง ๆ เข้าไปอยู่ในถังรีไซเคิลได้หลายวิธี ซึ่งโดยหลักแล้วเป็นการลบไฟล์ทั่วไป ดังนี้
คลิกขวาที่ไอคอนไฟล์ แล้วเลือกคำสั่ง Delete
เลือกไฟล์ แล้วกดปุ่ม Delete
เลือกไฟล์ แล้วเลือกคำสั่งลบจากแถบคำสั่งด้านข้าง ในวินโดวส์เอกซ์พี
เลือกไฟล์ แล้วเลือกคำสั่งลบจากแถบเมนู File ด้านบน ในหน้าต่างวินโดวส์เอกซ์พลอเรอร์
ลากไฟล์ไปวางบนไอคอนของถังรีไซเคิล
อย่างไรก็ตาม เราสามารถลบไฟล์โดยตรง โดยไม่เก็บไว้ในถังรีไซเคิล ด้วยการกดปุ่ม Shift ค้างไว้ แล้วใช้การลบไฟล์วิธีใดวิธีหนึ่งข้างต้น
ปัญหาที่พบ

ภายใต้ระบบปฏิบัติการนี้ ถังรีไซเคิลจะเก็บไฟล์ข้อมูลที่ถูกสั่งให้ลบบนดิสก์ไดรฟ์เท่านั้น สำหรับอุปกรณ์แบบถอดได้อย่างอื่น เช่น ฟลอปปีดิสก์ เอสดีการ์ด แฟลชไดรฟ์ รวมทั้งไดรฟ์บนเครือข่าย ข้อมูลจะถูกลบอย่างถาวรทันที ไม่มีการเก็บลงในถังรีไซเคิล
ดิสก์ไดรฟ์ที่มีขนาดใหญ่และถังรีไซเคิลที่ความจุเต็มอาจทำให้เกิดการลบไฟล์ที่ทำงานช้าลง ซึ่งปัญหานี้สามารถแก้ไขได้โดยการล้างทิ้งในถังรีไซเคิล
ในรุ่นก่อนวินโดวส์วิสตา ไอคอนของถังรีไซเคิลไม่สามารถเอาออกจากเดสก์ทอปได้ดังเช่นไอคอนอื่น ๆ ซึ่งทำได้โดยการแก้ไขรีจิสตรีของระบบ อย่างไรก็ตามตำแหน่งคีย์รีจิสตรีก็แตกต่างกันออกไปในแต่ละรุ่น จึงมีการคิดค้นโปรแกรมสำหรับปรับแต่งโดยเฉพาะ
ดูเพิ่ม

การลบไฟล์
แหล่งข้อมูลอื่น

Microsoft Knowledge Base article "How the Recycle Bin Stores Files"
How to Delete the Recycle Bin Icon from the desktop in Windows XP or Windows 2003 เก็บถาวร 2008-10-08 ที่ เวย์แบ็กแมชชีน
How to hide the "Delete" command from Recycle Bin context menu in Windows Vista เก็บถาวร 2008-10-26 ที่ เวย์แบ็กแมชชีน
ทรงสามสิบสองหน้า

ทรงสามสิบสองหน้า
ทรงสามสิบสองหน้า (อังกฤษ: icosidodecahedron, พหูพจน์: -dra) เป็นทรงหลายหน้า (polyhedron) ที่ประกอบด้วยหน้ารูปสามเหลี่ยมด้านเท่า 20 หน้า และรูปห้าเหลี่ยมด้านเท่า 12 หน้า รวม 32 หน้า โดยหน้าทั้งสองประเภทจะสลับกันทุกทิศทางไม่ว่าจะมองจากมุมใด มี 30 จุดยอด 60 ขอบ ทรงสามสิบสองหน้าเป็นหนึ่งในทรงตันอาร์คิมิดีส (Archimedean solid)
รูปทรงนี้สามารถเรียกได้ในชื่ออื่นอีกคือ ไจโรไบโรทันดาห้าเหลี่ยม (pentagonal gyrobirotunda)
พื้นที่ผิวและปริมาตร

พื้นที่ผิว A และปริมาตร V ของทรงสามสิบสองหน้า ที่มีความยาวขอบทุกด้านเท่ากับ a สามารถคำนวณได้ดังนี้
ดูเพิ่ม

คิวบอกทาฮีดรอน (cuboctahedron)
ทรงสิบสองหน้า (dodecahedron)
ทรงสามสิบสองหน้าปลายตัดใหญ่ (great truncated icosidodecahedron)
ทรงยี่สิบหน้า (icosahedron)
รอมบิโคซิโดเดคาฮีดรอน (rhombicosidodecahedron)
ทรงสามสิบสองหน้าปลายตัด (truncated icosidodecahedron)
แหล่งข้อมูลอื่น

เอริก ดับเบิลยู. ไวส์สไตน์, "Icosidodecahedron" จากแมทเวิลด์.
The Uniform Polyhedra
Virtual Reality Polyhedra The Encyclopedia of Polyhedra
ทรงสามสิบสองหน้าที่คลี่ออก
ทรงสิบสองหน้าเมทาไบออกเมนต์

ทรงสิบสองหน้าเมทาไบออกเมนต์
ทรงสิบสองหน้าเมทาไบออกเมนต์ (อังกฤษ: metabiaugmented dodecahedron) เป็นทรงหลายหน้า (polyhedron) ที่เกิดจากการนำทรงสิบสองหน้าปรกติ (regular dodecahedron) มาประกอบกับพีระมิดห้าเหลี่ยม (pentagonal pyramid: J2) สองอันบนหน้าของทรงสิบสองหน้านั้น ซึ่งเป็นหน้าที่ไม่อยู่ติดกันหรือตรงข้ามกัน รูปทรงนี้มีหน้ารูปสามเหลี่ยมด้านเท่า 10 หน้า และหน้ารูปห้าเหลี่ยมปรกติ 10 หน้า รวม 20 หน้า มี 22 จุดยอด 40 ขอบ และเป็นทรงตันจอห์นสันหมายเลข 60 (Johnson solid: J60) (หากพีระมิดอยู่บนหน้าที่ติดกันจะไม่ใช่ทรงนูน และไม่สามารถจัดเป็นทรงตันจอห์นสันด้วย)
ดูเพิ่ม

ทรงสิบสองหน้าพาราไบออกเมนต์ (parabiaugmented dodecahedron: J59)
ทรงสิบสองหน้าไทรออกเมนต์ (triaugmented dodecahedron: J61)
แหล่งข้อมูลอื่น

เอริก ดับเบิลยู. ไวส์สไตน์, "Metabiaugmented dodecahedron" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
ทรงสิบสองหน้ารอมบิกปลายตัด

ทรงสิบสองหน้ารอมบิกปลายตัด
ทรงสิบสองหน้ารอมบิกปลายตัด (อังกฤษ: truncated rhombic dodecahedron) เป็นทรงหลายหน้า (polyhedron) ที่ประกอบด้วยรูปสี่เหลี่ยมจัตุรัส 6 หน้า และหน้ารูปหกเหลี่ยมด้านเท่ามุมไม่เท่า 12 หน้า รวม 18 หน้า รูปทรงนี้มี 32 จุดยอด และ 48 ขอบ
รูปทรงนี้เกิดจากการนำทรงสิบสองหน้ารอมบิก (rhombic dodecahedron) มาตัดปลายตรงจุดยอดที่มุมแหลมของหน้ารูปสี่เหลี่ยมขนมเปียกปูนที่มาบรรจบกันเพียง 6 จุดยอด จนเกิดเป็นรูปสี่เหลี่ยมจัตุรัส และหน้ารูปสี่เหลี่ยมขนมเปียกปูนนั้นก็จะกลายเป็นรูปหกเหลี่ยม
หน้ารูปหกเหลี่ยมนั้นมีความยาวด้านเท่ากัน แต่มุมภายในไม่เท่ากัน และมีสมมาตรแบบพับครึ่ง มุมที่อยู่บนจุดยอด 6.6.6 จำนวน 2 มุม จะเท่ากับ cos−1 (−1/3) ≈ 109.47° ส่วนอีก 4 มุมที่เหลือบนจุดยอด 4.6.6 จะเท่ากับ 125.26° โดยประมาณ
รูปทรงนี้มีความคล้ายกับทรงแปดหน้าปลายตัด (truncated octahedron) เป็นอย่างมาก ซึ่งมีหน้ารูปสี่เหลี่ยม 6 รูปเท่ากัน แต่มีหน้ารูปหกเหลี่ยมเพียง 8 หน้า
ทรงสิบสองหน้ารอมบิกปลายตัด
ทรงแปดหน้าปลายตัด
ดูเพิ่ม

ทรงสามสิบหน้ารอมบิกปลายตัด (truncated rhombic triacontahedron)
แหล่งข้อมูลอื่น

http://unistates.com/rmt/explained/glossary/trd.html
VRML model เก็บถาวร 2008-05-11 ที่ เวย์แบ็กแมชชีน
VTML polyhedral generator Try "t4daC" (Conway polyhedron notation)
ทรอปิคอลเฮาส์

| ทรอปิคอลเฮาส์ |
| --- | --- |
แหล่งกำเนิดทางรูปแบบ: ดีปเฮาส์ อิเล็กโทรป็อป ดนตรีทรอปิคอล แดนซ์ฮอลล์ แบลีแอริกเฮาส์ เร็กเกฟิวชัน
แหล่งกำเนิดทางวัฒนธรรม: คริสต์ทศวรรษ 2010 ในยุโรปตะวันตกเฉียงเหนือ
แนวย่อย
เลานจ์เฮาส์
ทรอปิคอลเฮาส์ (อังกฤษ: Tropical house) หรือรู้จักในชื่อ ทรอปเฮาส์ (trop house) เป็นแนวเพลงย่อยของดนตรีเฮาส์และมีต้นกำเนิดมาจากดนตรีทรอปิคอล โดยมีส่วนผสมของแดนซ์ฮอลล์และแบลีแอริกเฮาส์ ศิลปินที่ทำเพลงแนวนี้มักแสดงในเทศการดนตรีฤดูร้อนอย่างเทศกาลทูมอร์โรว์แลนด์ ศิลปินที่เป็นที่รู้จักในแนวนี้เช่น ทอมัส แจ็ก, ไคโก, มาโลมา, ลอสต์ฟรีเควนซีนส์, ซีบ และกริฟฟิน
คำว่า "ทรอปิคอลเฮาส์" เป็นคำที่เริ่มต้นมาจากเป็นมุกตลกของโปรดิวเซอร์ชาวออสเตรเลีย ทอมัส แจ็ก จนเป็นที่รู้จักในหมู่นักฟังเพลง
ทรงสิบสองหน้าออกเมนต์

ทรงสิบสองหน้าออกเมนต์
ทรงสิบสองหน้าออกเมนต์ (อังกฤษ: augmented dodecahedron) เป็นทรงหลายหน้า (polyhedron) ที่เกิดจากการนำทรงสิบสองหน้าปรกติ (regular dodecahedron) มาประกอบกับพีระมิดห้าเหลี่ยม (pentagonal pyramid: J2) หนึ่งอันบนหน้าของทรงสิบสองหน้านั้น รูปทรงนี้มีหน้ารูปสามเหลี่ยมด้านเท่า 5 หน้า และหน้ารูปห้าเหลี่ยมปรกติ 11 หน้า รวม 16 หน้า มี 21 จุดยอด 35 ขอบ และเป็นทรงตันจอห์นสันหมายเลข 58 (Johnson solid: J58)
ดูเพิ่ม

ปริซึมหกเหลี่ยมไทรออกเมนต์ (triaugmented hexagonal prism: J57)
ทรงสิบสองหน้าพาราไบออกเมนต์ (parabiaugmented dodecahedron: J59)
แหล่งข้อมูลอื่น

เอริก ดับเบิลยู. ไวส์สไตน์, "Augmented dodecahedron" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
ทรอปิกออฟแคปริคอร์น

23°26′14″S 0°0′0″W﻿ / ﻿23.43722°S -0.00000°E﻿ / -23.43722; -0.00000﻿ (Prime Meridian)
แผนที่โลกแสดงทรอปิกออฟแคปริคอร์น
ทรอปิกออฟแคปริคอร์น (อังกฤษ: Tropic of Capricorn) หรือ ทรอปิกใต้ เป็นวงกลมละติจูดที่ประกอบด้วยจุดใต้แสงอาทิตย์ (subsolar point) ในอายันใต้ (Southern solstice) ของเดือนธันวาคม ทรอปิกออฟแคปริคอร์นเป็นละติจูดใต้สุดที่ดวงอาทิตย์สามารถปรากฏอยู่เหนือหัวพอดี ส่วนละติจูดเหนือสุดที่ดวงอาทิตย์สามารถปรากฏอยู่เหนือหัวพอดีคือทรอปิกออฟแคนเซอร์
ทรอปิกออฟแคปริคอร์นเป็นหนึ่งในห้าวงกลมละติจูดหลักบนแผนที่ของโลก ละติจูดของเส้นทรอปิกออฟแคปริคอร์นคือ 23°26′09.8″ (หรือ 23.43606°) ใต้เส้นศูนย์สูตร (ณ วันที่ 18 พฤศจิกายน 2024) แต่เส้นนี้ค่อย ๆ เลื่อนไปทางเหนือด้วยอัตรา 0.47 พิลิปดา หรือ 15 เมตรต่อปีในปัจจุบัน
ทรงกรวย

ทรงกรวยตรงและทรงกรวยเอียง 1
กรวย (อังกฤษ: cone) คือ รูปเรขาคณิตสามมิติที่มีฐานเป็นรูปวงกลม มียอดแหลมที่ไม่อยู่ในระนาบเดียวกันกับฐาน และเส้นที่ต่อระหว่างจุดยอดกับจุดใดๆ บนขอบของฐานเป็นส่วนของเส้นตรง
ปริมาตร

(V) = (1/3) × พื้นที่ฐาน × สูง หรือ  (V) = (1/3) × πr²h
พื้นที่ผิว

พื้นที่ผิวข้าง + พื้นที่ฐาน หรือ πrl + πr²
หลักในการทำโจทย์พื้นที่ผิว-ปริมาตรของกรวย

แทนค่าตามสูตรให้ถูกต้อง และในการคำนวณแทนค่า π ตามโจทย์ หรือถ้าโจทย์ไม่กำหนด สามารถติดในรูป π ไว้ได้
การคำนวณเกี่ยวกับเรื่องกรวยตัดยอดสามารถใช้อัตราส่วนปริมาตรและอัตราส่วนด้านที่สมนัยหรือใช้สามเหลี่ยมคล้ายมาช่วย
การหาปริมาตรของเหลวที่บรรจุอยู่ภายในกรวย ใช้หลักการเดียวกับการคำนวณปริมาตรกรวยตัดยอด
การประยุกต์กรวยในรูปแบบต่างๆ ให้ยึดส่วนสูงกรวยและรัศมีฐานของกรวยด้วย
สามารถประยุกต์กรวยกับทรงกระบอกได้ เพราะ ทรงกระบอกมีปริมาตรเป็น 3 เท่าของปริมาตรกรวย
ดูเพิ่ม

กรวย (อุปกรณ์)
↑
ทรงกรวยตรงและทรงกรวยเอียง 2
ทรงสิบสองหน้าไทรออกเมนต์

ทรงสิบสองหน้าไทรออกเมนต์
ทรงสิบสองหน้าไทรออกเมนต์ (อังกฤษ: triaugmented dodecahedron) เป็นทรงหลายหน้า (polyhedron) ที่เกิดจากการนำทรงสิบสองหน้าปรกติ (regular dodecahedron) มาประกอบกับพีระมิดห้าเหลี่ยม (pentagonal pyramid: J2) สามอันบนหน้าของทรงสิบสองหน้านั้น ซึ่งเป็นหน้าที่ไม่อยู่ติดกันหรือตรงข้ามกัน รูปทรงนี้มีหน้ารูปสามเหลี่ยมด้านเท่า 15 หน้า และหน้ารูปห้าเหลี่ยมปรกติ 9 หน้า รวม 24 หน้า มี 23 จุดยอด 45 ขอบ และเป็นทรงตันจอห์นสันหมายเลข 61 (Johnson solid: J61) (หากพีระมิดอยู่บนหน้าที่ติดกันจะไม่ใช่ทรงนูน และไม่สามารถจัดเป็นทรงตันจอห์นสันด้วย)
ดูเพิ่ม

ทรงสิบสองหน้าเมทาไบออกเมนต์ (metabiaugmented dodecahedron: J60)
ทรงยี่สิบหน้าเมทาไบดิมินิช (metabidiminished icosahedron: J62)
แหล่งข้อมูลอื่น

เอริก ดับเบิลยู. ไวส์สไตน์, "Triaugmented dodecahedron" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
ทรัพยากรสิ้นเปลือง

ทรัพยากรสิ้นเปลือง (อังกฤษ: Nonrenewable resources) คือ ทรัพยากรที่ใช้แล้วหมดไป ธรรมชาติไม่สามารถสร้างขึ้นมาใหม่เพื่อทดแทนของเก่าที่หมดไปเองได้ เช่น ป่าไม้ น้ำมัน สัตว์ป่า เป็นต้น
ทรัยเฟิล

ทรัยเฟิล
ทรัยเฟิล (อังกฤษ: trifle) เป็นขนมหวานของอังกฤษ ทำมาจากคัสตาร์ด ผลไม้ สปอนจ์เค้ก เยลลี่ และวิปครีม โดยผลไม้และเค้กจะอยู่ที่ส่วนล่าง แล้วราดด้านบนด้วยคัสตาร์ดและครีม ทรัยเฟิลบางชิ้นอาจผสมเหล้าเล็กน้อย (มักจะใช้เหล้าเชอรีหรือไวน์มาเดรา) แต่หากไม่ใช้เหล้าก็จะผสมน้ำผลไม้แทน เพื่อให้เนื้อเค้กมีความนุ่มมากขึ้น ทรัยเฟิลที่ผสมเหล้าเชอรีอาจเรียกว่า "เชอรีทรัยเฟิล (sherry trifle)" สูตรวิธีทำที่เป็นที่นิยมคือ นำสปอนจ์เค้กไปจุ่มในเยลลี่เหลว แล้วนำไปแช่เย็น หากผสมกันในสัดส่วนที่พอดี เค้กและเยลลี่จะผสมเป็นเนื้อเดียวกัน
ทรัยเฟิลที่ทำขึ้นอย่างสวยงามมักจะใช้ตกแต่งบนโต๊ะอาหาร โดยความสวยงามมาจากสีสันของผลไม้ เยลลี่ แยม และสีที่ตัดกันระหว่างคัสตาร์ดสีเหลืองกับครีมสีขาว
ชาวอังกฤษนิยมรับประทานทรัยเฟิลในเทศกาลคริสต์มาส โดยเป็นทางเลือกสำหรับคนที่ไม่รับประทานคริสต์มาสพุดดิ้ง
ทรัมเป็ต

| --- | --- |
ทรัมเป็ตในคีย์ B♭
เครื่องเป่าทองเหลือง
ประเภท:  เครื่องเป่า Wind  Brass  Aerophone 
Hornbostel–Sachs classification: 423.233 (Valved aerophone sounded by lip movement)
ช่วงเสียง
 
เครื่องดนตรีที่เกี่ยวข้อง
 Flugelhorn, cornet, bugle, natural trumpet, bass trumpet, post horn, Roman tuba, bucina, shofar, conch, lur, didgeridoo, piccolo trumpet, baritone horn, pocket trumpet
ทรัมเป็ต (อังกฤษ: trumpet) เป็นเครื่องดนตรีสากลในกลุ่มเครื่องลมทองเหลือง (แตร) ประเภทเสียงสูง (high brass) เช่นเดียวกับเฟรนช์ฮอร์น  กำเนิดเสียงโดยอาศัยลมจากการเป่าของผู้เล่นทำให้เกิดการสั่นสะเทือนของริมฝีปาก โดยทั่วไปมีปุ่มกด (valve) 3 อัน เรียงอยู่ในระนาบเดียวกัน มีทั้งที่เคลือบผิวด้วยทอง, เงิน, นิกเกิล, และแลกเกอร์
ทรัมเป็ตมีวิวัฒนาการมายาวนานตั้งแต่สมัยโบราณ โดยเริ่มจากแตรสัญญาณที่ใช้ในการล่าสัตว์หรือในทางทหาร แต่แตรลักษณะนั้นโดยมากจะไม่มีปุ่มกดเพื่อเปลี่ยนระดับเสียง ทำให้ไม่สามารถสร้างระดับเสียงที่แตกต่างกันได้มากนัก จนกระทั่งมีการคิดประดิษฐ์ปุ่มกดและกลไกต่าง ๆ เข้าไปภายหลังในสมัยยุคกลาง โดยเป็นเครื่องดนตรีที่ได้รับความนิยมในวงกว้าง สามารถพบเห็นได้ในวงหลากหลายรูปแบบตั้งแต่วงพื้นบ้านของเม็กซิกัน (mariachi) วงแจ๊ซ วงโยธวาทิต วงดนตรีลูกทุ่ง จนถึงวงออเคสตรา และแตรวงขนาดใหญ่ หรือแม้แต่วงดนตรีป๊อป-ร็อคสมัยใหม่
ระดับเสียงของทรัมเป็ตมีช่วงเสียงประมาณ 2-3 ออกเตฟ ขึ้นอยู่กับความสามารถของผู้เล่น ตั้งแต่ F# ต่ำกว่า middle C จนถึง E สูงเหนือบรรทัด 5 เส้นหรือสูงกว่านั้น เสียงของทรัมเป็ตโดยธรรมชาติมีลักษณะดังกังวาน สดใส และเข้มแข็ง แต่ขณะเดียวกันก็สามารถใช้สร้างเสียงที่แสดงออกถึงอารมณ์หม่นเศร้าได้เช่นกัน
ที่นิยมใช้กันทั่วไปคือทรัมเป็ตในคีย์ Bb และคีย์ C  อาจพบเห็นทรัมเป็ตที่มีขนาดและระดับเสียงแตกต่างกันได้อีกหลายชนิดตั้งแต่ "เบส-ทรัมเป็ต" จนถึง "พิคโคโลทรัมเป็ต" โดยเฉพาะในบทเพลงคลาสสิก
ในประเทศไทยมีผู้เล่นทรัมเป็ตที่มีชื่อเสียงหลายคน เช่น อ. วานิช โปตะวณิช, อ. เลิศเกียรติ จงจิรจิต เป็นต้น
ทรงเจ้าหญิง

ทรงเจ้าหญิง หรือ ฮิเมะคัต (ญี่ปุ่น: 姫カット; โรมาจิ: Hime katto; อังกฤษ: Hime cut) เป็นทรงผมซึ่งทำเป็นปอยข้างแก้ม (sidelock) หรือข้างหู (earlock) ประกอบหน้าม้า (fringe) ส่วนที่เหลือไว้ยาว แล้วยืดหรือรีดให้ตรงทั้งหมด
ผมทรงนี้ได้ชื่อว่า "ทรงเจ้าหญิง" ด้วยเชื่อกันว่า มีทรงผมของกุลสตรีญี่ปุ่นสมัยเฮอังเป็นต้นแบบ ทุกวันนี้ ทรงเจ้าหญิงได้รับความนิยมเป็นอันมากทั้งในโลกจริงและในโลกอนิเมะ
การดูแลและรักษาทรง

เพื่อคงรูปทรงไว้ ผู้ที่มิได้มีผมตรงโดยธรรมชาติจำจะต้องเอาใจใส่ผมทรงนี้เป็นอันมาก ต้องสละเวลาแต่งปอยข้างและหน้าม้าเป็นอาจิณ และจำเป็นอย่างยิ่งที่จะต้องยืดผมให้ตรงด้วยสารเคมีและความร้อนเพื่อเปลี่ยนโครงสร้างผมไปชั่วระยะหนึ่ง หรือไม่ก็รีดผมให้ตรงด้วยเครื่องรีดเป็นประจำ เพราะผมที่มิได้ตรงตามธรรมชาติจะกลับคืนสภาพเดิมเมื่อชื้นเหงื่อเป็นต้น นอกจากนี้ ผู้ที่ไม่พึงใจจะรอให้ผมยาว อาศัยผมเทียมต่อเสริมผมจริงก็มี